কেন্দ্র দৃঢ়ভাবে পাশে, শুল্ক উদ্বেগে রফতানিকারদের আশ্বাস নির্মলার

ওয়েবডেস্ক- চিন্তার কিছু নেই, সরকার আপনাদের পাশে দৃঢ়ভাবে দাঁড়িয়ে আছে। মার্কিন শুল্ক (US Tariff) যুদ্ধের আবহে রফতানিকারক (Exporter) প্রতিনিধিদের এইভাবেই আশ্বস্ত করলেন কেন্দ্রীয় মন্ত্রী নির্মলা সীতারামন (Union Minister Nirmala Sitharaman) । ভারতের উপর ৫০ শতাংশ শুল্ক চাপিয়েছে মার্কিন সরকার। ডোনাল্ড ট্রাম্পের এই শুল্ক যুদ্ধের চাপে দেশের শিল্পের জন্য একটি নয়া চ্যালেঞ্জ তৈরি হয়েছে। এই অবস্থায় রফতানিকারকদের এইভাবেই আশ্বস্ত করলেন কেন্দ্রীয় মন্ত্রী।

নির্মলা সীরারামন বলেন, এই কঠিন সময় কেন্দ্রীয় সরকার আপনাদের পাশে আছে। আপনাদের জীবিকা সুরক্ষিত, উদ্বেগের কিছু নেই। রফতানিকারদের উদ্বেগের দূর করাই কেন্দ্রের অগ্রাধিকার।

ফেডারেশন অফ ইন্ডিয়ান এক্সপোর্ট অর্গানাইজেশনস (FIEO)-এর সভাপতি এসসি রালহানের নেতৃত্বে একটি প্রতিনিধিদল কেন্দ্রীয় অর্থমন্ত্রী নির্মলা সীতারামনের মার্কিন শুল্কের চাপ নিয়ে আলোচনা করেন। রালহান বলেন, এই উচ্চ হারে মার্কিন শুল্ক বাজারে প্রবেশিধিকার, প্রতিযোগিতা, কর্মসংস্থানের উপর চাপ ফেলেছে। FIEO সভাপতির কাছে একটি পরিকল্পিত পদক্ষেপের দাবি জানাচ্ছি। কেন্দ্রীয় অর্থমন্ত্রী বক্তব্য শোনার পর সকল আশ্বস্ত করে দিয়ে বলেছেন, কেন্দ্রীয় সরকার রফতানিকারদের সকল সমস্যা সমাধানে প্রতিশ্রুতিবদ্ধ। তিনি বলেছেন, সরকার রফতানিকারক সম্প্রদায়ের স্বার্থ রক্ষার জন্য সম্ভাব্য সব রকম পদক্ষেপ করবে।

আরও পড়ুন- রবিবার মোদি-জিনপিং বৈঠক, কী কী বিষয়ে আলোচনা হতে পারে?

প্রতিনিধিদলকে আশ্বস্ত করে বলেন, এই মুহূর্তে সরকার ভারতীয় রফতানিকারকদের পাশে দৃঢ়ভাবে দাঁড়িয়ে আছে। কেন্দ্র সরকার রফতানিকারক সম্প্রদায়ের সকল উদ্বেগ মোকাবিলায় প্রতিশ্রুতিবদ্ধ। নির্মলা সীতারামন বলেন, শ্রমিকদের জীবিকা রক্ষার গুরুত্বের উপরও জোর দিয়েছিলেন, বিশ্বব্যাপী প্রতিকূলতার মধ্যেও কর্মীদের চাকরির ধারাবাহিকতা নিশ্চিত করার জন্য শিল্প নেতাদের প্রতি আহ্বান জানিয়েছিলেন। তিনি আরও বলেন, আন্তর্জাতিক বাণিজ্যে ভারতের বৃদ্ধি এবং স্থিতিশীলতার গতি বজায় রাখতে কেন্দ্রীয় সরকার রফতানিকারকদের ব্যাপক সহায়তা প্রদান করবে।

উল্লেখ্য, রাশিয়া থেকে তেল কেনার ‘অপরাধে’ ভারতকে শাস্তি দিতে ৫০ শতাংশ শুল্ক আরোপ করেছে আমেরিকা। ফলে ৪৫ বিলিয়ন ডলার মূল্যের ভারতীয় পণ্যের উপর মার্কিন যুক্তরাষ্ট্র চড়া শুল্ক আরোপ হয়েছে। বুধবার সেই শুল্ক আরোপ হয়েছে। এই মার্কিন শুল্কের প্রভাব মার্কিন বাজারে চিংড়ি, রেডিমেড পোশাক, হিরে, চামড়া, জুতো এবং রত্ন ও অলঙ্কারের মতো শ্রমঘন শিল্প খাতে এই সবচেয়ে বেশি প্রভাব পড়বে বলে আশঙ্কা করা হচ্ছে। এই খাতে রফতানি এবং কর্মসংস্থান উভয়ের উপরই চাপ বৃদ্ধির আশঙ্কা করা হচ্ছে। তবে স্টেট ব্যাঙ্ক অফ ইন্ডিয়ার রিপোর্ট অনুযায়ী, ভারতের উপর আমেরিকা উচ্চ শুল্ক আরোপ আমেরিকার উপর বিরূপ প্রভাব ফেলতে পারে, অর্থনৈতিক উন্নয়নের গতি মন্থর হয়ে যেতে পারে। পাশাপাশি এই চড়া শুল্কের ফলে আমেরিকায় মুদ্রাস্ফীতির হার বৃদ্ধি পেলে তা মার্কিন জিডিপিও বড় ধাক্কা খেতে পারে।

দেখুন আরও খবর-